Na osnovu člana 71. i člana 121. stav (6) Zakona o visokom obrazovanju („Službene novine Kantona Sarajevo“ broj: 36/22), u skladu sa članom 234. Statuta Univerziteta u Sarajevu, na osnovu Odluke Senata Univerziteta u Sarajevo broj: 01-13-88/24 od 17. 7. 2024. godine, Univerzitet u Sarajevu – Fakultet islamskih nauka, raspisuje:

**JAVNI KONKURS ZA IZBOR AKADEMSKOG OSOBLJA U AKADEMSKO   
NAUČNO-NASTAVNO ZVANJE NA   
UNIVERZITETU U SARAJEVU – FAKULTET ISLAMSKIH NAUKA**

1. **Nastavnik u zvanju docenta, naučna oblast Tefsir** - 1 izvršilac, radni odnos na određeno vrijeme sa punim radnim vremenom

**Uslovi:** Pored opštih uslova propisanih Zakonom o radu FBiH, potrebno je da ispunjava uslove iz člana 112. (2). d), Zakona o visokom obrazovanju („Službene novine Kantona Sarajevo“ broj: 36/22) i Člana 226. Statuta Univerziteta u Sarajevu br. 01-14-35-1/23 od 26. 7. 2023. godine, odnosno naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka.

Uz potpisanu prijavu na konkurs, kandidati za izbor u akademsko naučno-nastavno zvanje docent obavezno prilažu dokaze:

- biografija sa spiskom objavljenih radova, projekata ili originalnih metoda;

- diplomu o stečenom naučnom stepenu doktora nauka ili diplomu o završenom III ciklusu studija;

- diplomu o stečenom naučnom stepenu magistra ili diplomu o završenom II ciklusu studija sa dodatkom diplomi;

- diplomu o završenoj odgovarajućoj visokoj stručnoj spremi (VSS) ili diplomu o završenom I i II ciklusu studija sa dodatkom diplomi;

- objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni);

- podatke o nagradama i priznanjima u vezi sa odgovarajućom naučnom oblasti;

- bibliografiju u štampanoj i elektronskoj formi

- izvod iz matične knjige rođenih

- uvjerenje o državljanstvu

- ostalu dokumentaciju kojom kandidat dokazuje da ispunjava uslove za izbor u odgovarajuće zvanje.

**Napomene:**

- Navedena dokumentacija se dostavlja u originalu ili ovjerenoj kopiji.

- Kandidati koji su diplomu stekli u inostranstvu prilažu rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.

- Prilikom izbora u isto ili više zvanje uzimaju se u obzir samo objavljeni radovi, knjige i rezultat iz vlastitih istraživanja u primjeni, projekti, te mentorstva, ukoliko su nastali u vremenu od posljednjeg izbora u zvanje.

- Svi naučni radovi, knjiga, udžbenik, projekt ili originalni metod moraju biti iz oblasti na koju kandidat konkuriše.

- U prijavi je obavezno navesti priloženu dokumentaciju. Svi listovi prijave, kao i priložena dokumentacija, osim knjiga, udžbenika i monografija, trebaju biti parafirani od strane kandidata.

- Prijava kandidata za određeno akademsko naučno-nastavno zvanje treba da sadrži najmanje dokumentaciju kojom se dokazuje ispunjavanje uslova za izbor u zvanje za koje je konkurisao.

- Prijave se dostavljaju u pisanoj i (po mogućnosti) elektronskoj formi (USB-u). Biografiju i spisak objavljenih radova, projekata, patenata ili originalnih metoda je potrebno dostaviti i u elektronskoj formi (USB-u).

- Ugovor o radu s izabranim kandidatom zaključuje se na određeno vrijeme, a shodno uslovima konkursa.

- Kandidat koji bude izabran na navedenu poziciju, dužan je dostaviti Uvjerenje da protiv njega nije potvrđena optužnica kod nadležnog suda i Uvjerenje o radnoj sposobnosti.

Konkurs ostaje otvoren 15 (petnaest) dana od dana objavljivanja.

Prijave sa dokazima o ispunjavanju uslova predviđenih konkursom podnose se lično ili putem preporučene pošte na adresu: UNIVERZITET U SARAJEVU – FAKULTET ISLAMSKIH NAUKA, Ćemerlina broj 54, 71 000 Sarajevo, sa naznakom "Prijava na konkurs za izbor akademskog osoblja, sa naznakom naučne oblasti na koju konkuriše".

Nepotpune i neblagovremene prijave neće se uzimati u razmatranje.

Sve informacije u vezi ovog konkursa mogu se dobiti preko kontakt osobe, Sekretar Fakulteta, mail adresa: muamer.starhonic@fin.unsa.ba